CELEX: 62013TN0357
Language: hr
Date: 2013-07-05 00:00:00
Title: Predmet T-357/13: Tužba podnesena 5. srpnja 2013. — European Space Imaging protiv Komisije

7.9.2013   
            
            
               HR
            
            
               Službeni list Europske unije
            
            
               C 260/34
            
         Tužba podnesena 5. srpnja 2013. — European Space Imaging protiv Komisije
   (Predmet T-357/13)
   2013/C 260/80
   Jezik postupka: njemački
   
      Stranke
   
   
      Tužitelj: European Space Imaging GmbH (München, Njemačka) (zastupnik: W. Trautner, Rechtsanwalt)
   
      Tuženik: Europska komisija
   
      Tužbeni zahtjevi
   
   Tužitelj od Općeg suda zahtijeva da:
   
               —
            
            
               [poništi] odluku priopćenu dopisom od 5. lipnja 2013. o poništenju ograničenog postupka;
            
         
               —
            
            
               [poništi] odluku priopćenu dopisom od 5. lipnja 2013. o ponovnoj dodjeli ugovora provođenjem otvorenog postupka;
            
         
               —
            
            
               naloži snošenje troškova tuženiku.
            
         
      Tužbeni razlozi i glavni argumenti
   
   Tužitelj u prilog osnovanosti tužbe ističe dva tužbena razloga.
   
               1.
            
            
               Prvi tužbeni razlog: povreda načela proporcionalnosti
               Tužitelj ističe da je Komisija poništenjem postupka javne nabave radi pribavljanja podataka iz satelita za daljinska istraživanja i povezanih usluga u svrhu pružanja podrške nadzoru u okviru zajedničke poljoprivredne politike (SL 2012/S 183-299769) povrijedila načelo proporcionalnosti sadržano u čl. 89. st. 1. Financijske uredbe (1). U ovom kontekstu on, među ostalim, navodi da je postupanje Komisije suprotno općem načelu prema kojem bi poništenje postupka javne nabave moralo biti posljednje sredstvo (ultima ratio). Tužitelj smatra da je Komisija bila dužna pozvati natjecatelje na predaju konkretnih ponuda prije nego što je mogla odlučiti da zaista nije prispjela nijedna ekonomski povoljna ponuda.
            
         
               2.
            
            
               Drugi tužbeni razlog: povreda načela transparentnosti
               Tužitelj ovdje ističe da je Komisija odbijanjem davanja konkretnih obavijesti o razlozima poništenja postupka javne nabave povrijedila načelo transparentnosti sadržano u čl. 89. st. 1. Financijske uredbe. Tužitelj napose ne može provjeriti postoje li istaknuti razlozi. On nadalje izlaže da je predmetno tržište ponuditelja podataka iz satelita za daljinska istraživanja usko specijalizirano, zbog čega je broj mogućih ponuditelja značajno ograničen pa prigovara da Komisija prije svoje odluke o poništenju postupka javne nabave nije dala naslutiti da postoji mogućnost da postupak bude poništen ukoliko ne bude dostignut određeni broj natjecatelja.
            
         
      (1)  Uredba Vijeća (EZ, EURATOM) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (SL L 248, str. 1.) (SL, posebno izdanje na hrvatskom jeziku, poglavlje 1., svezak 2., str. 145.).